ADVANC ตั้งเป้าขยายโครงข่าย AIS Fibre ครอบคลุมกทม.และ 24 จังหวัด ปีนี้
ADVANC ตั้งเป้าขยายโครงข่าย AIS Fibre ครอบคลุมกทม.และ 24 จังหวัด ปีนี้
23 พ.ค. 2559

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า แผนงานของเอไอเอส ไฟเบอร์ ปี 59 วางเป้าหมายขยายเครือข่ายเอไอเอสไฟเบอร์ให้ครอบคลุมเต็มพื้นที่กรุงเทพทั้งชั้นในและชั้นนอก รวมทั้งปริมณฑล และอีก 24 จังหวัดทั่วประเทศ รวมครอบคลุมกว่า 6.5 ล้านครัวเรือน ภายในสิ้นปี 59 และตั้งเป้ายอดลูกค้าใช้บริการ ราว 4 แสนราย
บริษัทมุ่งเน้นคุณภาพการให้บริการในทุกๆ ด้าน ทั้งเทคโนโลยีที่ดีที่สุด (Best Technology) ผ่านไฟเบอร์ออพติก 100% ในทุกพื้นที่ และมั่นใจได้ในบริการหลังการขายที่ได้มาตรฐานจากเอไอเอส รวมถึงจุดขายเรื่อง Affordable Price ที่ถูกที่สุดและคุ้มที่สุดในตลาด เป็นรายเดียวที่ฟรีค่าบริการติดตั้งพร้อมอุปกรณ์ และไม่มีค่ามัดจำใดๆ ในทุกแพ็กเกจ ทั้งยังมีสิทธิพิเศษให้ลูกค้าเอไอเอสได้รับส่วนลดเพิ่ม 10% อีกด้วย